Franse in wedloop om gesogte prys | Netwerk24
24 Julie 2018 21:00
Die Franse afrigter, Didier Deschamps, en Zinedine Zidane, voormalige breier van Real Madrid, is op die kortlys om aanstaande maand as Fifa (wêreldsokker se beheerliggaam) se Afrigter van die Jaar aangewys te word.
Didier Deschamps. Foto: Getty Images
Frankryk het vroeër vandeesmaand in Rusland die Wêreldbeker-toernooi gewen. Sy 1998-spanmaat, Zidane, het gesorg dat die Spaanse klub Real Madrid ’n derde agtereenvolgende titel in die Europese Kampioeneliga wen.
Gareth Southgate, die Engelse afrigter, is ook benoem. Engeland het die eerste keer in 28 jaar die halfeindronde van die WB-toernooi gehaal.
Die wenner sal op 24 September in Londen bekend gemaak word.
Die benoemdes is: Massimiliano Allegri (Juventus), Stanislav Cherchesov (Rusland), Zlatko Dalic (Kroasië), Didier Deschamps (Frankryk), Pep Guardiola (Manchester City), Juergen Klopp (Liverpool), Roberto Martinez (België), Diego Simeone (Atletico Madrid), Gareth Southgate (Engeland), Ernesto Valverde (Barcelona) en Zinedine Zidane (Real Madrid). – Reuters
Meer oor: Zinedine Zidane | Didier Deschamps | Fifa | Afrigter | Sokker